मैथिल महिलासभक प्रमुख पावनि बरसातिआइ मनाओल जा रहल अछि । निष्ठा पुर्वक बरक गाछ लग पुजा कएला सँ मनोवाञ्चित फल प्राप्त होबाक जनविश्वास रहल अछि । कहल जाइत छैक बरक गाछमे बह्मा, बिष्णु आ महादेब तीनुके बास होइत अछि। बरक जडिमे बह्मा, बीच भागमे बिष्णु,आ उपरमे महादेव रहैत छथि । तेँ एकरा देव गाछ सेहो कहल जाइत अछि । बरसाति पावनिमे बर, सोमाधोविन आ नागनागिनके पुजा कएल जाइत अछि । ई पावनिमे नवविवाहित महिलासभके सासुर सँ भार अबैत अछि । भारमे अँकुरी आ बेँन सेहो अबैत अछि । एहि पावनि लऽ कऽ महिला सभ बिशेष उत्साहित छथि । एहि पावनिके अवसरपर जनकपुरक राममन्दिरक प्राङ्गण,गणेश मन्दिरक प्राङ्गण, बिवाह मण्डपके प्राङ्गण सहित बर गाछ रहल स्थानसभपर आइ भोरे सँ महिला सभकेभीड लागल अछि।
 (समाद : सुजीत कुमार झा)